Пахра
Пахра — Мускав тата Мускав облаҫӗнчи юханшыв, Мускав шывӗн сылтӑм юппи.

Юханшыв тӑршшӗ 135 ҫухрӑм (ытти даннӑйсем тӑрӑх — 129 ҫухрӑм), шыв бассейнӗн лаптӑкӗ — 2580 ҫухрӑм. Юханшыв тайлӑмӗ — 0,57 м/км.

Пахра ҫӑлкуҫӗ Кейӳ ҫулӗн Бекасово-1 станцийӗпе Мускав чукун ҫулӗн Пысӑк ункинчен 3,8 ҫухрӑм ҫурҫӗр-анӑҫалла, Наро-Фоминск районӗнчи шурлӑхсенче вырнаҫнӑ. Юханшыв Раменски районӗнчи Мячково посёлокӗпе юнашар Мускав шывне юхса кӗрет. Ейӳ сарлакӑшӗ — 100–200 метр, вӑтам юхӑмри сарлакӑшӗ 15–20 метр, анат вырӑнсенче — 30–40 метр.

Юханшыв ҫулӗ кукӑр-макӑр. Шыв тӑрӑмне хакласан Пахрӑна Атӑл типӗпе ҫыхӑнтарма пулать, вӑл ытларах енӗпе юр шывӗсем тулать. Ҫуллапа кӗркунне юханшыв ҫумӑрпа тата ҫӗр айӗнчи шывпа тулать, хӗлле — ҫӑлкуҫсенчен. Ейӳ  пуш уйӑхӗн вӗҫӗнче пуҫланать, ҫу уйӑхӗн пуҫламӑшӗнче вӗҫленет. Юханшыври шыв 6 метр ҫити ҫӗкленет. Пахра чӳк–раштав уйӑхӗсенче шӑнса ларать, пуш уйӑхӗн вӗҫӗпе ака уйӑхӗсенче пӑртан тасалать. Юханшыв вӑрринчен 36 ҫухрӑм ҫӳлерех виҫнӗ ҫулталӑк хушшинчи вӑтам шыв тӑкакӗ — 9,95 м³/ҫ, ҫакӑ ҫулталӑкра унӑн калӑпӑшӗ 0,314 км³/ҫул танлашнине кӑтартать.

Пахра шывне хими тӗлӗшӗнчен тӗпчесен вӑл гидрокарбонатлӑ-кальциллӗ пулнине палӑртнӑ, ҫавна май ӑна валдай юханшывӗсен йышне кӗртеҫҫӗ.

Пахра юханшыв хӗрринче Подольск хули, Шишкин Вӑрманӗ, Хӗрлӗ Пахра, Дубровицы посёлоксем, Колычёво сали, Долгино, Игнатово, Лукино, Сьяново, Чурилково, Шестово, Новленски, Киселиха, Камкино, Ям ялсем вырнаҫнӑ.

Юпписем 
Тӗп юпписем — Рожайка, Моча и Десна.

(вӑрринчен мӗн инҫешре вырнаҫнӑ)

 8,4 ҫх: Жданка (сыл)
 29 ҫх: Битца (сул)
 29,4 ҫх: Гвоздянка (сул)
 35 ҫх: Рожайка (сыл)
 40 ҫх: Конопелька (сыл)
 55 ҫх: Десна (сыл)
58 ҫх: Моча (сыл)
108 ҫх: Сохна (сыл)

Мускав юханшывĕсем
Мускав юпписем